section_heading: Povijest
paragraph_text: Od jeseni 1962. godine sva zbivanja su prešla na asfaltirano rukometno igralište na gradskom stadionionu koji će vremenom dobiti i svoje tribine i prostorije kluba. Najvažniji trenutak za rukometni klub Bosna biva dovođenje Srđana Praljka - Šjora iz sarajevske Mlade Bosne, koji je naslijedio prvog pravog rukometnog trenera u klubu Ivicu Paukovića. Srđan Praljak je od 1. rujna 1960. do 31. srpnja 1971. stvarao i udario temelje prepoznatljive visočke rukometne škole.